Konsumsi total bahan bakar fosil ing donya ningkat kanthi 1 persen per-taun. Langkah-langkah sing dilakokaké utawa sing lagi dadi diskusi wektu iki ora ana sing bisa nyegah pamanasan global ing mangsa ngarep. Tantangan sing ana wektu iki ya iku ngatasi èfèk sing timbul sinambi nglkokaké langkah-langkah kanggo nyegah tansaya owahé iklim ing mangsa ngarep. Karusakan sing parah bisa diatasi kanthi werna-werna cara. Laladan pasisir bisa dilindhungi nganggo tanggul kanggo nyegah mlebuné banyu segara. Cara liyané, pamerintah bisa mbantu populasi ing pasisir kanggo pindah menyang laladan sing luwih dhuwur. Sawetara nagara, kaya Amérika Sarékat, bisa nylametaké tuwuhan lan kéwan kanthi tetep njaga koridor (jalur) habitaté, ngosongaké tanah sing durung dibangun saka kidul mengalor. Spesies-spesies bisa sacara alon-alon pindah sadawaning koridor iki kanggo nuju menyang habitat sing luwih adhem. Ana loro pendekatan utama kanggo ngerèm tansaya tambahé gas omah kaca. Sepisan, nyegah karbon dioksida diculké menyang atmosfer kanthi nyimpen gas kasebut utawa komponen karbon-né ing